stanford-oval/wikipedia huggingface dataset:
Booker T. & the M.G.’s

| Booker T>  & the M.G.’s |
| --- | --- |
 Yhtyeen kokoonpano noin vuonna 1967
Tiedot
Toiminnassa:  1962–1971, 1973–1977, 1994
Tyylilaji:  R&B, Memphis soul, southern soul, instrumentaalirock, soul jazz
Kotipaikka:  Memphis, Tennessee, Yhdysvallat
Laulukieli:  englanti
Jäsenet:  Booker T. Jones   Steve Cropper   Steve Potts  
Levy-yhtiö:  Atlantic Records   Stax Records  
Aiheesta muualla
Kotisivut
Infobox OKNimi-testi OK: 
Booker T. & the M.G.’s esiintymässä Mississippissä vuonna 2002.
Booker T. & the M.G.’s on instrumentaalista R&B-musiikkia soittava yhdysvaltalaisyhtye, joka perustettiin Memphisissä vuonna 1962. Alkuperäisen kokoonpanon jäsenet olivat Booker T. Jones (urut, piano), Steve Cropper (kitara), Lewie Steinberg (basso) ja Al Jackson Jr. (rummut). Heidän tunnetuin kappaleensa on ”Green Onions”. Yhtye otettiin jäseneksi Rock and Roll Hall of Fameen vuonna 1992.
Jäsenet

Booker T. Jones – urut, piano, koskettimet, basso, kitarat (1962–1971, 1975–1977, 1994–)
Steve Cropper – kitarat (1962–1971, 1975–1977, 1994–)
Steve Potts – rummut (2002–)
Al Jackson, Jr. – rummut (1962–1971, 1973–1975, kuollut 1975)
Lewie Steinberg – basso (1962–1965)
Donald ”Duck” Dunn – basso (1965–1971, 1973–1977, 1994–2012, kuollut 2012)
Bobby Manuel – kitarat (1973–1975)
Carson Whitsett – urut, piano (1973–1975; kuoli 2007)
Willie Hall – rummut (1975–1977)
Anton Kuva – rummut (1994–2002)
Steve Jordan – rummut (1994–2002)
Diskografia

Albumit (nimen perässä korkein listasijoitus Yhdysvalloissa)
1962: Green Onions  #33
1965: Soul Dressing
1966: And Now!
1966: In the Christmas Spirit  #13
1967: Hip Hug-Her  #35
1967: Back to Back (live-albumi)  #98
1968: Doin’ Our Thing #176
1968: Soul Limbo  #127
1969: Up Tight (soundtrack)  #98
1969: The Booker T Set  #53
1970: McLemore Avenue  #107
1971: Melting Pot  #43
1973: The MG’s
1977: Universal Language
1994: That’s the Way It Should Be
Aiheesta muualla

Kuvia tai muita tiedostoja aiheesta Booker T. & the M.G.’s Wikimedia Commonsissa
Bunkkeri

Bunkkeri Albaniassa.
Bunkkeri Tanskassa
Bunkkeri (engl. bunker = hiilikellari) on sodassa käytettävä kiinteä puolustusrakennelma. Se on yleensä sijoitettu lähes kokonaan maan alle: maan päällä näkyvissä on ainoastaan kupolikatto, joka sekin on usein peitetty esimerkiksi sammalella tai pienillä puilla. Bunkkeria käytetään joukkojen ja materiaalin suojaamiseen. Bunkkerin katto on kupolinmuotoinen, jotta lentopommit ja muut räjähteet kimpoaisivat siitä, eivätkä räjähtäisi katon päällä.
Bunkkeri kuuluu kantalinnoitettuun puolustusjärjestelmään. Bunkkereita on eri tyyppejä; esimerkiksi pikalinnoitettu tai kenttälinnoitettu bunkkeri. Betonista tehty bunkkeri on kantalinnoitettu puolustusasema.
Bunkkerissa on yleensä ryhmän tai joukkueen verran miehiä. Bunkkerin aseistuksena voi olla konekivääri, tykki tai muuta raskasta aseistusta. Bunkkerit pyritään valtaamaan räjäyttämällä tai liekinheittimellä, jolloin sisällä olijoilta loppuu happi. Suomeksi bunkkeria vastaava virallinen termi on korsu, teräsbetonikorsu tai tb-korsu. Suomessa kantalinnoitettuja korsuja sijaitsee Hangossa ja itä-Suomessa Salpalinjan alueella yli 770 kappaletta.
Kirjallisuutta

Töyrylä, Jouni: Bunkkeri.  Helsinki:  Rakennusalan kustantajat Rak, Kustantajat Sarmala, 1995.  ISBN 952-9687-78-8.
Aiheesta muualla

Bunker Pictures – Pictures, locations, information about bunkers from WW2, The Atlantikwall and the Cold War
Katsuhito Ebisawa

Katsuhito Ebisawa (jap. 蛯沢克仁, Ebisawa Kasuhito; s. 11. heinäkuuta 1972 Tōhoku, Aomori) on entinen japanilainen hiihtäjä. Hän kilpaili kansainvälisellä tasolla vuosina 1994–2008. Hänen paras sijoituksensa on MM-kisoissa on 15. sija Trondheimin vuoden 1997 maailmanmestaruuskilpailujen 50 kilometrillä perinteisellä hiihtotavalla ja olympialaisissa 12. sijat viestissä Salt Lake Cityssä 2002 ja parisprintissä Torinossa 2006. Ebisawa oli ollut parhaimmillaan 9:s maailmancupin sprinttikilpailussa Reit im Winklissä Saksassa 1996. Parhaimmillaan hän oli maailmancupin kokonaispisteissä 43:s kaudella 1996–1997.
Aiheesta muualla

Katsuhito Ebisawa Kansainvälinen hiihtoliitto (FIS). (englanniksi)
Karla Kienzl

| Mitalit> Maa:   Itävalta.Naisten ohjaskelkkailu.MM-kilpailut  | Mitalit> Maa:   Itävalta.Naisten ohjaskelkkailu.MM-kilpailut  | Mitalit> Maa:   Itävalta.Naisten ohjaskelkkailu.MM-kilpailut  | Maa:   Itävalta> Naisten ohjaskelkkailu. |
| --- | --- | --- | --- |
|  Kultaa | Oslo 1955 | Naisten yksinkelkkailu |  |
| EM-kilpailut  | EM-kilpailut  | EM-kilpailut  |  |
|  Kultaa | Igls 1951 | Naisten yksinkelkkailu |  |
|  Hopeaa | Davos 1954 | Naisten yksinkelkkailu |  |
|  Hopeaa | Hahnenklee 1955 | Naisten yksinkelkkailu |  |
Karla Kienzl (21. lokakuuta 1922 – 2. syyskuuta 2018) oli 1950-luvulla kilpaillut itävaltalainen ohjaskelkkailija. Hän voitti naisten yksinkelkkailun ensimmäisen maailmanmestaruuden Oslossa vuonna 1955. Euroopan-mestaruuskilpailuissa hän voitti kultamitalin vuonna 1951 ja sai lisäksi kaksi hopeaa vuosina 1954 ja 1955.
Käännös suomeksi
Caaguazú (departementti)

Departementti Paraguayn kartalla
Caaguazú on Paraguayn departementti. Sen pinta-ala on 11 474 neliökilometriä. Vuonna 2010 asukkaita oli 480 800. Departementin pääkaupunki on Coronel Oviedo.
Departementti on saanut nimensä sen alueen laajoista vanhoista metsistä. Se kuuluu Paraguayn vauraimpiin alueisiin. Siellä tuotetaan puuvillaa, sokeriruokoa, vehnää ja soijapapuja.
Aiheesta muualla

Kuvia tai muita tiedostoja aiheesta Caaguazú (departementti) Wikimedia Commonsissa
Brunberg (täsmennyssivu)

Brunberg tarkoittaa seuraavia:
Brunberg, suomalainen makeisyritys
Sukunimenä

Bruno Brunberg (1878-1951), suomalainen insinööri ja vakuutusjohtaja
Håkan Brunberg (1905-1978), suomalainen taidemaalari
Kurt Åge Brunberg (1889-1948), suomalainen metsänhoitaja, Porvoon kaupunginjohtaja
Lennart Brunberg (1891-1945), suomalainen yrittäjä ja Brunbergin makeisyrityksen perustaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Brunberg”, voi hakea sivunnimihaulla, laajalla sivunnimihaulla tai tekstihaulla.
Karla Faye Tucker

| Karla Faye Tucker> Henkilötiedot |
| --- | --- |
Syntynyt: 18. marraskuuta 1959 Houston, Texas, Yhdysvallat
Kuollut: 3. helmikuuta 1998 (38 vuotta) Huntsville, Texas, Yhdysvallat
Kansalaisuus:   Yhdysvallat
Muut tiedot
Uhrit:  Jerry Lynn Dean Deborah Thornton
Vangittu:  20. heinäkuuta 1983
Rangaistus:  kuolemantuomio
Karla Faye Tucker (18. marraskuuta 1959 – 3. helmikuuta 1998) oli yhdysvaltalainen murhasta kuolemaantuomittu ja teloitettu nainen. Hän oli syntynyt Houstonissa Teksasissa. Hän aloitti tupakoinnin kahdeksanvuotiaana. Hänen vanhempansa erosivat hänen ollessaan kymmenen. 12-vuotiaana hän alkoi käyttää huumeita. 16-vuotiaana hän meni lyhyeksi aikaa naimisiin Stephen Griffithin kanssa. Tucker toimi prostituoituna ja hänellä oli yhteyksiä moottoripyöräjengeihin. Hän matkusteli myös Eagles- ja Allman-brothers-bändien kanssa. 11. kesäkuuta 1983 Tucker tunkeutui Danny Garrett -nimisen miehen kanssa Jerry Deanin taloon.
Tarkoituksena oli varastaa Deanin moottoripyörä. Garrett surmasi Deanin ja Tucker puolestaan hänen ystävänsä Deborah Thorntonin. Kaksikko jäi kiinni ja heidät tuomittiin murhista kuolemaan, koska Teksasin valtiossa kuolemanrangaistus on mahdollinen. Tucker kääntyi vankilassa kristinuskoon vuonna 1985. Danny Garrett kuoli syöpään vuonna 1993 odottaessaan teloitustaan. Tucker teloitettiin useista armonanomuksista huolimatta 3. helmikuuta 1998. Vetoomuksen hänen armahtamisestaan olivat esittäneet mm. paavi Johannes Paavali II ja Italian pääministeri Romano Prodi sekä maailman kirkkoneuvosto ja Yhdistyneet Kansakunnat. Kuvernööri George W. Bush kuitenkin kieltäytyi armahtamasta Tuckeria. Tucker oli ensimmäinen nainen, joka teloitettiin Teksasissa USA:n sisällissodan jälkeen.
Caniapiscau

Little Eatonin putoukset ja kanjoni.
Caniapiscau (engl. Caniapiscau River, ransk. Rivière Caniapiscau) on Koksoakjoen sivujoki Nunavikin alueella Québecissä, Kanadassa. Joen pituus on noin 740 kilometriä. Joen nimi on peräisin intiaanikielestä ja tarkoittaa kivistä tai kallioista paikkaa.
Nykyisin joen latvavedet, noin 45% koko joen pituudelta, virtaavat Jamesinlahteen laskevaan La Grande -jokeen. Jokivarsi on asumaton lukuun ottamatta satunnaisia matkalijoita ja metsästäjiä.
Joen varrella sijaitsee Caniapiscaun patoallas, jonka pinta-ala on noin 4 300 neliökilometriä, joka on noin yhdeksän kertaa entisen Caniapiscaujärven pinta-ala. Patoaltaan valuma-alueen pinta-ala on noin 36 800 neliökilometriä.
Aiheesta muualla

Kuvia tai muita tiedostoja aiheesta Caniapiscau Wikimedia Commonsissa
Kasperi Vehmaa

Kasperi Vehmaa (s. 16. tammikuuta 2005 Lappeenranta) on suomalainen yleisurheilija, joka on voittanut Suomen-mestaruuden pituushypyssä. Hän edustaa Lappeenrannan Urheilu-Miehiä.
Vehmaa voitti pituushypyssä kultaa Kalevan kisoissa 2021  ennätystuloksellaan 749 cm. 16 vuoden ja 6 kuukauden ikäisena hän on kaikkien aikojen nuorin Kalevan kisoissa mestaruuden voittanut mies. Vuoden 2023 Kalevan kisoista hän saavutti pituushypyn hopeaa. Sisäratojen SM-kilpailuissa Vehmaa voitti pituushypyssä kultaa vuosina 2023 ja 2024.
Vehmaa sijoittui Jerusalemin alle 18-vuotiaiden EM-kilpailuissa 2022 neljänneksi tuloksella 750. Hän oli niin ikään neljäs samassa kaupungissa järjestetyissä alle 20-vuotiaiden EM-kilpailuissa 2023 ennätystuloksellaan 784 cm. Lisäksi hän kuului kahdeksanneksi sijoittuneeseen Suomen 4 × 400 metrin viestissä.
Vehmaa ylitti pituushypyssä seitsemän metrin rajan 8. elokuuta 2020 Naantalissa tuloksellaan 705 cm. Marskin kisoissa 22. kesäkuuta 2021 Lappeenrannassa hän paransi ennätyksekseen 729 cm ja hyppäsi sallitun rajan ylittäneessä myötätuulessa tuloksen 761 cm. Hän paransi ennätystään 16-vuotiaiden SM-kilpailuissa Hyvinkäällä tulokseen 734 cm, Kalevan kisoissa Tampereella tulokseen 749 cm ja nuorten Suomi–Ruotsi-maaottelussa tulokseen 750 cm. Lappeenrannassa 24. elokuuta 2022 hän paransi ennätystään tulokseen 758 cm ja rikkoi Petri Keskitalon nimissä olleen 38 vuotta vanhan 17-vuotiaiden Suomen ennätyksen. 12. helmikuuta 2023 Vehmaa hyppäsi pohjoismaisessa hallimaaottelussa Karlstadissa halliennätyksekseen 773 cm ja nousi 18-vuotiaiden Suomen hallitilaston kärkeen ja 19-vuotiaiden tilaston toiseksi.
Isä Janne Vehmaa kilpaili aikanaan yleisurheilun pika- ja keskimatkojen juoksuissa ja on 4 × 400 metrin viestijuoksun Suomen-mestari vuodelta 1997. Isosisko Essi ja kaksosveli Rasmus ovat myös yleisurheilijoita.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| pituus | 784 | Jerusalem | 8. elokuuta 2023 |
| 100 m | 10,60 | Jyväskylä | 21. kesäkuuta 2023 |
| 200 m | 21,16 | Tampere | 27. elokuuta 2023 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| pituus | 781 | Bærum | 11. helmikuuta 2024 |
| 60 m | 6,76 | Tampere | 17. helmikuuta 2024 |
| 200 m | 21,50 | Helsinki | 28. tammikuuta 2024 |
Lähde:
Katsu Aki

| Katsu Aki> 亜樹克.Henkilötiedot |
| --- | --- |
Koko nimi:  中村 克明, Nakamura Katsuaki
Syntynyt: 19. syyskuuta 1961 (ikä 63)
Taiteilija
 Nimikirjoitus
Aiheesta muualla
www.katsu-aki.com
Katsuaki Nakamura (jap. 中村 克明, Nakamura Katsuaki, 19. syyskuuta 1961 Fukuoka, Japani, taiteilijanimellä Katsu Aki jap. 亜樹克) on japanilainen mangaka.
Töitä

[lähde? ]
The Vision of Escaflowne
Futari Ecchi
Psychic Academy
Hoshikuzu Paradise
Chouryuu Senki Sauros Knight
This is Eden
Angel Hard
Aya
DADDY * Virgin
Dynamite Peach
Harem Revolution
Love Lucky
Katariina Poskiparta

| Katariina Poskiparta |
| --- | --- |
 Poskiparta vuonna 2014
Henkilötiedot
Syntynyt: 30. heinäkuuta 1961 (ikä 63) Lahti
Poliitikko
Puolue:  Vihreät
Asema:  toimitusjohtaja
Kotipaikka:  Helsinki
Katariina Poskiparta (s. 30. heinäkuuta 1961 Lahti) on Ylioppilaiden terveydenhoitosäätiön (YTHS) toimitusjohtaja 1. lokakuuta 2014 alkaen. Hän toimi vuosina 2011–2014 vihreiden ympäristöministeri Ville Niinistön valtiosihteerinä. Vuosina 2008–2011 Poskiparta työskenteli Tarja Cronbergin ja Anni Sinnemäen valtiosihteerinä työ- ja elinkeinoministeriössä.
Ura

Koulutukseltaan Poskiparta on yhteiskuntatieteiden maisteri. Vuonna 1989 Poskiparta toimi Suomen ylioppilaskuntien liiton puheenjohtajana. Hän on ollut myös Tampereen yliopiston ylioppilaskunnan puheenjohtaja.
Poskiparta toimi vihreiden puoluesihteerinä vuosina 1993–1995. Puoluesihteerinä Poskiparran tuli remontoida puoluetoimiston talous ja organisaatio. Hän olikin asettanut ehdoksi, että puolueessa olisi hyväksyttävä sääntöuudistuspaketti, jos hänet valitaan toimeen. Sääntöuudistuksiin kuului muun muassa puoluehallituksen hallinnollisen ja valtuuskunnan poliittisen roolin erottaminen ja siirtyminen yhteen puoluekokoukseen vuodessa.
Vuosina 1995–2002 Poskiparta oli vihreän ministeriryhmän erityisavustaja Paavo Lipposen ensimmäisessä ja toisessa hallituksessa. Hän on ollut myös Tampereen kaupunginvaltuuston jäsen.
Vuosina 2004–2005 Poskiparta oli Suomen Lakimiesliiton viestintäpäällikkö. Vuosina 2005–2007 hän toimi Vantaan kaupungin asukaspalvelujohtajana. Virka vastasi apulaiskaupunginjohtajan tehtävää, ja Poskiparran vastuualueeseen kuuluivat muun muassa työllisyys- ja maahanmuuttoasiat.
Karjalan tutkimuslaitos

Karjalan tutkimuslaitos on Itä-Suomen yliopiston yhteiskunta- ja kauppatieteiden tiedekunnan yksikkö. Se perustettiin vuonna 1971 silloisen Joensuun korkeakoulun yksiköksi. Tutkimuslaitoksessa tehdään yhteiskuntatieteellistä ja humanistista tutkimusta. Tutkimuksen painopistealueina ovat aluekehitys ja maaseutu, etnisyys ja kulttuuri sekä Venäjä ja rajat.
Tutkimuslaitoksessa työskentelee viisi professoria, noin 40-50 tutkijaa sekä tohtorikoulutettavia.. Yksikön johtajana toimii tutkimusjohtaja Petri Kahila ja varajohtajana professori Heikki Eskelinen.
Tutkimuslaitos toimi pitkään Pielisjoen linnassa Niskasaaressa, Ilosaarta vastapäätä. Nyt laitos sijaitsee yliopistokampuksen Aurora-rakennuksessa.
Aiheesta muualla

Karjalan tutkimuslaitos (Arkistoitu – Internet Archive)
Karlan kraatteri

Karlan kraatteri (ven. Карли́нский кра́тер) Tatarstanissa Venäjällä syntyi asteroiditörmäyksessä. Ehkä plioseenikaudella noin viisi miljoonaa vuotta sitten tapahtunut törmäys synnytti 10 km:n läpimittaisen kraatterin.
Betfair

| Betfair |
| --- | --- |

Yritysmuoto:  Julkinen osakeyhtiö (listattu LSE)
Perustettu:  2000
Toimitusjohtaja:  David Yu
Toimiala:  rahapelit
Kotisivu:  betfair.com
Infobox OKVirheellinen NIMI-arvo: 
Betfair on Internetissä toimiva internetkasino ja vedonlyöntipörssi, jossa asiakkaat lyövät vetoa toisia asiakkaita vastaan joko voitosta tai häviöstä. Betfairin pääkonttori sijaitsee Hammersmithin ja Fulhamin kaupunkikunnassa Länsi-Lontoossa, Englannissa. Betfairilla ja sen tytäryhtiöillä on rahapelilisenssit Englannissa, Itävallassa, Saksassa, Italiassa, Maltalla ja Australiassa.
Betfair nousi Yhdysvaltojen merkittävimmäksi laukkakisojen tarjoaksi yhtiön hankittua omistukseensa American TV Games Network (TVG)-yhtiön liiketoiminnan tammikuussa 2009. Kauppahinta oli 50 miljoonaa dollaria.
Betfairin toimitusjohtaja onmilloin? David Yu.
Historia

Betfair aloitti toimintansa kesäkuussa 2000 ja on kasvanut Ison-Britannian suurimmaksi online-vedonlyöntipörssiksi.
Betfair on vedonlyöntipörssi. Vedonlyöntipörssissä kaksi vastakkaisen näkemyksen omaavaa vedonlyöjää lyövät vetoa keskenään. Betfair toimii markkinapaikkana, kuten mikä tahansa pörssi, ja välittää yksittäisten vedonlyöjien osto- ja myyntitarjouksia kohteista. Pelaaja lyö vetoa kohteen voitosta, häviöstä tai esimerkiksi sijoittumisesta kolmen parhaan joukkoon.
Betfair on herättänyt paljon huomiota brittiläisessä ja australialaisessa mediassa. Sen perustajat, Andrew Black ja Ed Wray, voittivat the Ernst and Young Emerging Entrepreneur of the Year -palkinnon. Ison-Britannian kauppa- ja teollisuusministeriö on myöntänyt Betfairille britannialaisen liike-elämän tunnustuksen Queen´s Awardin.
Lokakuussa 2005 toimitusjohtaja Stephen Hill kertoi erostaan, kun johtokunta ei hyväksynyt suunniteltua osakkeiden liikkeellelaskua.
Marraskuussa 2005 Tasmanian hallitus ilmoitti myöntäneensä Betfairille luvan harjoittaa toimintaa Tasmanian osavaltiossa. Sopimuksen mukaisesti Tasmanian osavaltio saa 5 miljoonaa Australian dollaria ja myöhemmin osavaltio ansaitsee noin 40 miljoonaa dollaria vuosittain. Lisenssi on toinen, jonka Betfair on saanut Ison-Britannian ulkopuolella. Ensimmäinen lisenssin myöntänyt maa oli Malta.
Vuoden 2005 lopussa Betfair osti tanskalaisen pokeriyhtiön PokerChamps.com:in.
Helmikuussa 2006 Betfair aloitti live- eli in-play kohteiden vedonlyönnin.
Huhtikuussa 2006 Softbank hankki 23 % Betfairin osakkeista ja tuolloin Betfair arvioitiin 1,5 miljardin punnan arvoiseksi.
Marraskuussa 2006 Betfair laajensi toimintaansa, järjestämällä pokeriturnauksen Aasiassa.
Syyskuussa 2007 Betfair järjesti yhdessä Harrah's Entertainmentin kanssa World Series of Poker Europe-pokeriturnauksen Lontoossa. WSOPE on järjestetty Lontoossa myös 2008 ja 2009.
Elokuussa 2009 Betfair solmi yhteistyösopimukset jalkapalloseurojen Manchester Unitedin ja FC Barcelonan kanssa.
Kiistakysymyksiä

Varsinkin Ison-Britannian kolme suurinta perinteistä vedonlyöntitoimistoa Gala Coral Group, Ladbrokes ja William Hill ovat arvostellet kilpailun kiristyttyä kärkevästikin Betfairin toimintaa. Nämä yritykset väittävät, että esimerkiksi hevosurheilussa voi helposti ilmetä väärinkäytöksiä, koska näillä niin sanotuilla markkinapaikoilla, joissa vedonlyöjät pelaavat toisiaan vastaan, on helpompaa saada esimerkiksi yksittäinen hevonen häviämään, ja näin väärinkäytökset helpottuvat ja lisääntyvät.
Väärinkäytösten ehkäisemiseksi Betfair on vakuuttanut, että sen asiakkaiden henkilöllisyys tarkistetaan ja että yhtiö pitää kirjaa pelaajiensa vedonlyöntihistoriasta. Betfair on myös allekirjoittanut lukuisia tietojenvaihtosopimuksia (Memorandum of Understanding) eri urheilun aloilla toimivien lajiliittojen ja hallintoelimien kanssa (esimerkiksi UEFA, English FA, WTA, Jockey Club) urheilukorruption estämiseksi. Tietojenvaihtosopimus velvoittaa Betfairia ilmoittamaan lajiliitolle, mikäli liiton alaisissa otteluissa havaitaan poikkeavaa vedonlyöntikäyttäytymistä. Kuitenkin yhteistyösopimuksista huolimatta UEFAn edustajat ovat huolestuneita, että väärinkäytöksiin ei pystytä helposti puuttumaan.
Betfair on kuitenkin puuttunut joihinkin väärinkäytöksiin. Vuonna 2004 Betfair toimitti rikostutkijoille tietoja, jotka osaltaan johtivat pidätykseen. Pidätykset liittyivät väärinkäytöksiin laukkakilpailuissa.
Betfair Ison-Britannian ulkopuolella

Betfair tarjoaa palvelujaan myös muihin maihin, kuin niihin joissa sille on myönnetty lisenssi. Joihinkin maihin, kuten Yhdysvaltoihin, Turkkiin ja Thaimaahan Betfair on itse rajoittanut kaikkein tai osan tuotteidensa ja palveluidensa tarjoamista.
Betfair tarjoaa palveluitaan myös suomen kielellä. Suomessa kiistakapulana on ulkomaalaisten yhtiöiden oikeus markkinoida palveluitaan suomalaisille. Toistaiseksi asiasta on olemassa korkeimman oikeuden päätös ahvenanmaalaista Pafia vastaan, jonka mukaan Paf ei saa markkinoida palveluitaan Manner-Suomessa.
Betfair hyväksyy asiakkaikseen myös Australian kansalaisia, mutta ei markkinoi omia palvelujaan siellä. Australian mannermaa on varoittanut Tasmaniaa seurauksista, mikäli sen sopimus Betfairin kanssa jatkuu. Muutamat Australian osavaltiot, kuten Queensland, ovat kieltäneet kansalaisiaan lyömästä vetoja Betfairille, vaikka tällaisten lakipykälien valvominen on vaikeaa ellei mahdotonta. Nämä osavaltiot harkitsevat nyt tiukempien kieltojen toimeenpanemista ja valvontaa. Tasmaniassa Betfair aloitti palveluidensa markkinoinnin vuonna 2006.
Betfair tarjoaa vedonlyöntipalvelujaan myös Kanadassa, missä sen laillinen asema on epävarma. Maan laki kieltää yksityishenkilöä ylläpitämästä on-line-vedonlyöntisivustoa Kanadassa. Kanadalaisilla provinsseilla on mahdollisuus tarjota urheiluvedonlyöntiä, ja kaikki provinssit tekevätkin näin niin sanotun Sport Select -ohjelman kautta. Toisaalta asukkaat voivat lyödä vetoa maan ulkopuolisille verkkosivuille. Betfairin palveluja on pidetty harmaana markkinana Kanadassa. Betfair ei kuitenkaan hyväksy kaikkia kanadalaisia luottokortteja, sillä osalla Kanadalaisten rahoituslaitoksien luottokorttiosastoista on kiinteät yhteydet Amerikkalaisten yritysten kanssa, ja näin Betfair ei voi olla varma korttien omistajien kansalaisuudesta. Yhdysvallat on kriminalisoinut varojen siirtämisen laittomille peliyhtiöille.
Heinäkuussa 2006 kaikki Betfairin ostaman PokerChampsin amerikkalaiset pokeritilit jäädytettiin ja pelaajien rahat palautettiin. Tämä oli suora seuraus BetOnBet-yhtiön toimitusjohtaja Carrutesin pidätykselle New Yorkissa. Tämän jälkeen amerikkalaisten henkilöiden ei enää ollut mahdollista tallettaa rahojaan tai pelata Betfairin tai PokerChampsin pokerisivustoilla.
Aiheesta muualla

Viralliset kotisivut (Arkistoitu – Internet Archive)
Boadicea

Boadicea tarkoittaa seuraavia:
Boudicca, Norfolkin ikeenien kuningatar
Boadicea-luokka (risteilijä), tiedusteluristeilijäluokka
HMS Boadicea (1797), Boadicea-luokan 38-tykkinen viidennen luokan alus
HMS Boadicea (1875), Bacchante-luokan korvetti
HMS Boadicea (1908), Boadicea-luokan tiedusteluristeilijä
HMS Boadicea II maatukikohta 1915-1919 Kingstownissa sekä Holyheadissä
HMS Boadicea (H65), B-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Boadicea”, voi hakea sivunnimihaulla, laajalla sivunnimihaulla tai tekstihaulla.
C shell

| C shell |
| --- | --- |

Luoja:  Bill Joy
Kehityshistoria
Ensijulkaisu:  1978
Tiedot
Ohjelmistotyyppi:  komentotulkki
Alusta:  BSD, UNIX, Linux, macOS
Lisenssi:  BSD-lisenssi
C shell (csh) Bill Joyn kehittämä komentotulkki, joka julkaistiin vuonna 1978. Tulkin ominaisuuksiin kuuluvat komentohistoria ja työjonon ohjaus.
Tulkki toteuttaa komentokielen.
tcsh on tulkin yhteensopiva parannettu versio. Hamilton C shell oli OS/2:lle julkaistu komentotulkki, joka toteutti C shellin komentokielen.
Muun muassa GNU-projektin Bash-komentotulkki toteuttaa csh:n tapaisen komentohistorian.
Komentokieli

Tulkin komentokieli vastaa lähemmin C-kielen syntaksia kuin Bourne shellin:
Bourne shell:
#!/bin/sh
if [ $days -gt 365 ]
then
   echo This is over a year.
fi
C shell:
#!/bin/csh
if ( $days > 365 ) then
   echo This is over a year.
endif
Aiheesta muualla

Introduction to C Shell Programming (Arkistoitu – Internet Archive) (englanniksi)
Karla Roffeis

| Mitalit> Maa:   Itä-Saksa. Olympialaiset .Naisten lentopallo | Mitalit> Maa:   Itä-Saksa. Olympialaiset .Naisten lentopallo | Mitalit> Maa:   Itä-Saksa. Olympialaiset .Naisten lentopallo | Maa:   Itä-Saksa> .Naisten lentopallo |
| --- | --- | --- | --- |
|  Hopeaa | Moskova 1980 | joukkuekilpailu |  |
Karla Roffeis (Mügge; s. 4. heinäkuuta 1958 Crivitz, Mecklenburg-Etu-Pommeri) on saksalainen entinen lentopalloilija. Hän kuului hopeaa saaneeseen Itä-Saksan naisten joukkueeseen vuoden 1980 kesäolympialaisissa Moskovassa. Hän kilpaili myös vuoden 1976 kesäolympialaisissa Montrealissa ja jäi siellä joukkueineen kuudennelle sijalle.